যে কোন পেশায় যাওযার জন্য নিজেকে প্রস্তুত করা জরুরী একটি বিষয়। টিভি নিউজ রিপোর্টার, সংবাদ পাঠক কিংবা উপস্থাপক হওয়ার জন্য শিক্ষাগত যোগ্যতার পাশাপাশি কিছু অতিরিক্ত ব্যক্তিগত দক্ষতা থাকা আবশ্যক। এর মধ্যে প্রথমেই আসে স্মার্টনেস ও সুন্দর বাচনভঙ্গি। বিশেষ করে আজকাল সকল প্রতিষ্ঠান এসব পদে লোক নিয়োগের জন্য প্রথমত স্মার্ট ও ব্যক্তিত্বপূর্ণ চেহারার লোকদের অগ্রাধিকার দেয়। কোন কোন ক্ষেত্রে সুদর্শনরাও এই সুবিধা ভোগ করে। এরই সাথে সুন্দর বাচনভঙ্গি, স্পষ্ট ও জোরালো উচ্চারণ, উপস্থিত বুদ্ধি, সমসাময়িক বিষয়ের উপর সাধারণ জ্ঞান থাকা অতি জরুরী। একজন রিপোর্টার, সংবাদ পাঠক, কিংবা উপস্থাপককের মাধ্যমে দর্শকরা ঐ চ্যানেলের সম্পকর্েু ধারণা লাভ করে। তাই একটি চ্যানেলের প্রতিনিধিত্বকারীকে অবশ্যই দর্শকের কাছে গ্রহণযোগ্য করে নিজেকে তৈরি করতে হবে। আবৃত্তি বা অভিনয়ের পূর্ব অভিজ্ঞতা থাকলে তা এই পেশায় কাজে লাগতে পারে।